
 DR.30.4.2008 

 

76 

Dr. Siti Mariah binti Mahmud [Kota Raja]:  Minta laluan... 

Timbalan Yang di-Pertua [Datuk Ronald Kiandee]:  Yang Berhormat Titiwangsa 
lagi, Yang Berhormat Titiwangsa. 

Dr. Siti Mariah binti Mahmud [Kota Raja]:  Kota Raja. 

Dato’ Seri Tiong King Sing [Bintulu]:  Tidak payahlah, tidak payahlah.  Gua kasi 
habislah, kawan sudah banyak bising dia cakap.  Kalau macam ini dia orang lagi banyak 
peluang. 

Timbalan Yang di-Pertua [Datuk Ronald Kiandee]:  Hendak bagi? 

Dr. Siti Mariah binti Mahmud [Kota Raja]:  Sebenarnya saya ingin menyokong 
Yang Berhormat.  Saya ingin menyokong Yang Berhormat Bintulu. 

Dato’ Seri Tiong King Sing [Bintulu]:  Okeylah, hendak bagi, bagilah.  [Ketawa]  
Last, lastlah.  Ini last lah, habis saya buat rumusan. 

Dr. Siti Mariah binti Mahmud [Kota Raja]:  Terima kasih Yang Berhormat 
Bintulu.  Saya daripada Kota Raja amat berterima kasih kerana Yang Berhormat membawa 
isu keselamatan dan pendatang asing.   

Di kawasan saya Kota Raja satu kawasan dinamakan Sri Muda, kebanjiran 
pendatang asing ini tidak kira yang haram ataupun yang halalnya, hampir menyeluruh di 
seluruh Sri Muda ini dan kadar jenayah di sini sudah meningkat dengan agak menakutkan.  
Sehinggakan dua hari yang lepas, Ketua Pemuda MIC Sri Muda, telah dirompak.  Empat 
orang merompaknya dan terbunuh.  Seminggu sebelum itu juga berlaku pembunuhan 
terbuka di dalam sebuah restoran.  Apabila kami berjumpa dengan pihak berkuasa, kita 
dapati bahawa tidak ada satu usaha yang bersepadu untuk membanteras perkara 
pendatang asing dan jenayah yang mereka lakukan. 

■ 1630   

Polis mengatakan bahawa mereka tidak cukup kakitangan dan mereka tidak boleh 
menangkap pendatang asing sekiranya tidak melakukan kesalahan. Hanya pihak imigresen 
sahaja yang boleh menentukan sama ada mereka ini pendatang asing, haram atau halal. 
Kemudian mereka juga berniaga dengan berleluasa sehinggakan satu pasar malam di sana 
dipenuhi dengan pendatang asing.   

[Tuan Yang di-Pertua mempengerusikan Mesyuarat] 

Saya ingin mencadangkan kalau boleh Yang Berhormat Bintulu supaya kita 
mencadangkan kepada pihak kerajaan supaya masalah pendatang asing ini kita tangani 
secara bersepadu bersama semua agensi yang terlibat.  Kalau betul polis tidak mencukupi 
kakitangannya, inilah masanya kita menggunakan FRU dan sebagainya.  Kita lihat FRU tak 
ada kerja lain, hanya menjaga perhimpunan-perhimpunan.  Kalau boleh Yang Berhormat 
bersetuju, kita akan sama-sama menyokong Yang Berhormat Bintulu apabila Perdana 
Menteri datang esok dengan cadangan ini. Terima kasih Yang Berhormat. 

Dato' Seri Tiong King Sing [Bintulu]: Terima kasih Yang Berhormat Kota Raja.  
Ha, inilah cadangan yang baik.  Terima kasihlah.  Itulah tadi saya pun mahu sampaikan, 
minta FRU ini, PGA, apa itu? FRU, bukan FRU. PGA, hendak membantu menjaga 
keselamatan negara kita tetapi di sini saya minta kementerian prihatin.  Minta maaf, tadi 
saya minta Yang Berhormat Kota Raja punya ucapan masuk saya punyalah. 

Tuan N. Gobalakrishnan [Padang Serai]: Minta laluan Yang Berhormat. 

Tuan Yang di-Pertua: Yang Berhormat Bintulu. 

Dato' Seri Tiong King Sing [Bintulu]: Nanti dulu, wa habis dulu.  Ini kacau-
kacau, sudah pening ini.  Nanti point semua sudah hilang.  Nanti dulu tunggu saya habis 
dulu.  

Tuan N. Gobalakrishnan [Padang Serai]:  Mahu bantu juga ini, mahu bantu. 



76. Dr. Siti Mariah binti Mahmud [Kota Raja]: Minta laluan... Timbalan Yang di-Pertua [Datuk Ronald Kiandee]: Yang Berhormat Titiwangsa lagi, Yang Berhormat Titiwangsa. Dr. Siti Mariah binti Mahmud [Kota Raja]: Kota Raja. Dato' Seri Tiong King Sing [Bintulu]: Tidak payahlah, tidak payahlah. Gua kasi habislah, kawan sudah banyak bising dia cakap. Kalau macam ini dia orang lagi banyak peluang. Timbalan Yang di-Pertua [Datuk Ronald Kiandee]: Hendak bagi?. Dr. Siti Mariah binti Mahmud [Kota Raja]: Sebenarnya saya ingin menyokong Yang Berhormat. Saya ingin menyokong Yang Berhormat Bintulu. Dato' Seri Tiong King Sing [Bintulu]: Okeylah, hendak bagi, bagilah. [Ketawa] Last, lastlah. Ini last lah, habis saya buat rumusan. Dr. Siti Mariah binti Mahmud [Kota Raja]: Terima kasih Yang Berhormat Bintulu. Saya daripada Kota Raja amat berterima kasih kerana Yang Berhormat membawa isu keselamatan dan pendatang asing. Di kawasan saya Kota Raja satu kawasan dinamakan Sri Muda, kebanjiran pendatang asing ini tidak kira yang haram ataupun yang halalnya, hampir menyeluruh di seluruh Sri Muda ini dan kadar jenayah di sini sudah meningkat dengan agak menakutkan. Sehinggakan dua hari yang lepas, Ketua Pemuda MIC Sri Muda, telah dirompak. Empat orang merompaknya dan terbunuh. Seminggu sebelum itu juga berlaku pembunuhan terbuka di dalam sebuah restoran. Apabila kami berjumpa dengan pihak berkuasa, kita dapati bahawa tidak ada satu usaha yang bersepadu untuk membanteras perkara pendatang asing dan jenayah yang mereka lakukan. # 1630. Polis mengatakan bahawa mereka tidak cukup kakitangan dan mereka tidak boleh menangkap pendatang asing sekiranya tidak melakukan kesalahan. Hanya pihak imigresen sahaja yang boleh menentukan sama ada mereka ini pendatang asing, haram atau halal. Kemudian mereka juga berniaga dengan berleluasa sehinggakan satu pasar malam di sana dipenuhi dengan pendatang asing. [Tuan Yang di-Pertua mempengerusikan Mesyuarat]. Saya ingin mencadangkan kalau boleh Yang Berhormat Bintulu supaya kita mencadangkan kepada pihak kerajaan supaya masalah pendatang asing ini kita tangani secara bersepadu bersama semua agensi yang terlibat. Kalau betul polis tidak mencukupi kakitangannya, inilah masanya kita menggunakan FRU dan sebagainya. Kita lihat FRU tak ada kerja lain, hanya menjaga perhimpunan-perhimpunan. Kalau boleh Yang Berhormat bersetuju, kita akan sama-sama menyokong Yang Berhormat Bintulu apabila Perdana Menteri datang esok dengan cadangan ini. Terima kasih Yang Berhormat. Dato' Seri Tiong King Sing [Bintulu]: Terima kasih Yang Berhormat Kota Raja. Ha, inilah cadangan yang baik. Terima kasihlah. Itulah tadi saya pun mahu sampaikan, minta FRU ini, PGA, apa itu? FRU, bukan FRU. PGA, hendak membantu menjaga keselamatan negara kita tetapi di sini saya minta kementerian prihatin. Minta maaf, tadi saya minta Yang Berhormat Kota Raja punya ucapan masuk saya punyalah. Tuan N. Gobalakrishnan [Padang Serai]: Minta laluan Yang Berhormat. Tuan Yang di-Pertua: Yang Berhormat Bintulu. Dato' Seri Tiong King Sing [Bintulu]: Nanti dulu, wa habis dulu. Ini kacau- kacau, sudah pening ini. Nanti point semua sudah hilang. Nanti dulu tunggu saya habis dulu. Tuan N. Gobalakrishnan [Padang Serai]: Mahu bantu juga ini, mahu bantu.